Soks

Soks (Frans: Socx) es e gemêente in Vrankryk in't Noorderdepartement. 't Ligt in Frans-Vloandern up't schee'n van't Outland en't Blootland. 't Grenst an de gemêentn Bergn, Kwoadyper, Wormout, Ekelsbeke, Krochte, Stene en Bieren.

In e charter uutgegeevn deur Groaf van Vloandern Boudewyn V in 1067 wierd 't dorptje Chocas enoemd. In 1225 wierd de noame Chox en in 1528 Sox. Soks ôordigde by de kasselry Bergn en by't bisdom Ieper. Byst den Êestn Weireldoorloge a général Foch zyn ôofdkwartier in Soks. Byst de Twiddn Weireldôorloge wierd 't gastuus van't bezette Duunkerke overgebrocht na de gebouwn van e klôoster in Soks. In Soks stoat de Sent-Legierskerke uut de zestiende êeuwe. Byst den Twiddn Weireldôorloge wierd de torre van de kerke gerakt deur en obusse en derachtr wierd de torre gerestaureerd tusschn 1957 en 1961. Nu es Soks surtout bekend in de streke omda êen van de grotste fabrikn van Coca-Cola in Europa up't groundgebied vande gemêente stoat.


Categorie:Gemêente in arroundissement Duunkerke
Categorie:Plekke in Frans-Vloandern